ડાંગ જિલ્લાના શુકરભાઈ, નર્મદા જિલ્લાનાં હીરાબહેન અને સાબરકાંઠા જિલ્લાના શારદાબહેન વચ્ચે આમ જુઓ તો સેંકડો કિલોમીટરનું અંતર છે અને આ લોકો એકમેકને નજરે જોયે પણ ઓળખતાં નથી કે કોઈ એકમેકનાં સગાં-સંબંધી પણ નથી. આમ છતાં આ સૌ વચ્ચે એક ગજબનું સામ્ય છે. આ સામ્ય એટલે આ સૌ વનવાસી-વનવાસી પરિવારમાંથી આવે છે. આ તમામ લોકો વનવિસ્તારમાં જ નિવાસ કરી રહ્યાં છે અને ગુજરાત સરકારની વનબંધુ કલ્યાણ યોજના હસ્તક ચાલતી ૫૦થી વધુ જુદા જુદા પ્રકારની યોજનાઓના લાભો મેળવી મેળવીને પોતે પગભર પણ થયા અને પરિવારને બેઠો કરવાનું ઉદાહરણરૂપ-પ્રેરણારૂપ કાર્ય પણ કરી બતાવ્યું છે.